Author: Viire Väli
Last saved by: Kärt Talimaa-Eelmaa

Terviseamet 
info@terviseamet.ee

Keskkonnaamet 
info@keskkonnaamet.ee

Meie 21.07.2026 nr 10-11/1766 - 1

Teemeistri tn 2 ja lähiala detailplaneeringu keskkonnamõju strateegilise hindamise algatamise vajalikkuse kohta seisukoha küsimine |

Tulenevalt keskkonnamõju hindamise ja keskkonnajuhtimissüsteemi seaduse § 33 lõikest 6 küsime Teie seisukohta Teemeistri tn 2 ja lähiala detailplaneeringu elluviimisega kaasneva keskkonnamõju strateegilise hindamise (edaspidi KSH) algatamise vajalikkuse üle otsustamisel.   
Detailplaneering on algatatud Tallinna Linnaplaneerimise Ameti 13. jaanuari 2026 käskkirja number T-11-1/26/2 „Teemeistri tn 2 ja lähiala detailplaneeringu algatamine, Nõmme linnaosas“. 
Detailplaneeringu koostamise eesmärk on kujundada endisest tööstusalast kaasaegne, mitmekesine ja rohelust väärtustav elamu- ja äripiirkond. Selleks määratakse alale sobiv maakasutus ja hoonestustingimused, moodustatakse elamu-, äri-, üldkasutatava maa ja transpordimaa krundid ning antakse põhimõtteline lahendus haljastuse, heakorrastuse, juurdepääsude, parkimise ja tehnovõrkudega varustamise kohta. Planeeritava maa-ala suurus on 5,18 ha.
Tallinna Keskkonna- ja Kommunaalamet on kaalunud Teemeistri tn 2 ja lähiala detailplaneeringu KSH algatamise vajalikkust keskkonnamõju hindamise ja keskkonnajuhtimissüsteemi seaduse § 33 lõike 2 punkti 4 ja lõigete 3-5 alusel ning leidnud, et KSH läbiviimine ei ole vajalik. Vastavad põhjendused on esitatud Tallinna Linnaplaneerimise Ameti käskkirja eelnõus (Lisa 1) ning Maves OÜ poolt koostatud Teemeistri tn 2 ja lähiala detailplaneeringu keskkonnamõju strateegilise hindamise eelhinnangus (Lisa 2). 
Detailplaneeringu algatamisettepaneku materjalid on leitavad Tallinna planeeringute registrist aadressil https://tpr.tallinn.ee/menetlus/DP048070/yld

Lugupidamisega

(allkirjastatud digitaalselt)
Liis Korp

välisõhu ja keskkonnamüra spetsialist 
osakonna juhataja ülesannetes

Lisad:

1. Tallinna Linnaplaneerimise Ameti käskkirja „Teemeistri tn 2 ja lähiala detailplaneeringu keskkonnamõju strateegilise hindamise algatamata jätmine Nõmme linnaosas“ eelnõu.
2. Teemeistri tn 2 ja lähiala detailplaneeringu keskkonnamõju strateegiline eelhinnang. Maves OÜ, 2026.

Kärt Talimaa-Eelmaa
640 4771 kart.talimaa-eelmaa@tallinnlv.ee

Harju 13
10130 Tallinn

+372 645 7191
kommunaal@tallinnlv.ee

Rg-kood 
75014913

tallinn.ee